634 ANGMAGSSALIK DISTRIKT 
I Mistbenk kunde der sikkert dyrkes endnu flere Arter og med bedre Ud- 
bytte, hvis dette blev forsøgt, hvad man hidtil ikke har haft Lejlighed til. 
Laksefiskeri med Garn, som før Stationens Oprettelse var fuldstændig 
ukendt af Befolkningen, blev af Personalet drevet med Held, dog kun til egen 
Forsyning. 
Bjergværksdrift har aldrig været forsøgt i Distriktet udover de Indfødtes 
Brydning af Vegsten til Lamper og Gryder, skønt der flere Steder findes baade 
Grafit og Asbest; denne sidste endog i stor Mængde. 
HANDEL OG BESEJLING 
Lige fra den Tid Handelsstationen blev oprettet, indhandledes kun Bjørne- 
skind, Ræveskind og Sælskind, og disse sidste endog kun for saa vidt Befolknin- 
gen skønnedes at kunne undvære dem. Af Spæk indhandledes kun saa meget, 
som det ved Stationen ansatte Personale behøvede til eget Forbrug. Udhand- 
lingen var indskrænket til de for Befolkningen aller nødvendigste Varer, navnlig 
Ammunition, Isenkram, visse Tøj- og Trævarer samt hollandsk Rulletobak. 
Det var paa det strengeste forbudt Stationens Personale at give spirituøse 
Drikke til de Indfødte, eller at sælge eller overlade dem europæisk Proviant. 
Den eneste Undtagelse herfra var, naar det under indtræffende almindelig Mis- 
fangst maatte gælde om at afværge Hungersnød, i saa Tilfælde kunde der gratis 
uddeles groft Rugmel. 
I de senere Aar er Udhandlingen dog efterhaanden udvidet til at gelde andre 
Varer, saaledes at der nu udhandles omtrent de samme Varer som 1 Vestgron- 
land, undtagen Kaffe og enkelte andre Luksusvarer. Derimod er Indhandlingen 
af grønlandske Produkter stadig indskrænket, saa at Spæk og Hajlever den Dag 
i Dag ikke er Genstand for Indhandling, ligesom Indhandlingen af Sælskind 
under visse Forhold enten helt eller delvis kan standses. 
Indhandlingen af Produkter og Udhandling af Butiksvarer er ved Han- 
delsstationen ide første halve Snes Aar efter dennes Oprettelse foregaaet uden 
Hensyn til Son- og Helligdage, saa at sige til enhver Tid paa Dognet, af Hensyn 
til Distriktets meget spredte og som oftest fjernt boende Befolkning, der jo, 
navnlig i de første Aar, var fuldstændig ukendt med Tidsregning og Klokke- 
slet, og saaledes lige saa godt kom paa Helligdagene som paa Sognedagene, lige 
saa godt meget tidligt som meget sent paa Dognet. | 
I de senere Aar er der, efterhaanden som Befolkningen er blevet mere oplyst, 
sket en væsentlig Forandring heri, saa at der nu i hvert Tilfælde handles til en 
bestemt Tid med selve Handelsstedets Beboere. Med de omboende og tilrejsende 
Folk handles der derimod stadig til enhver Tid, dog sjældent Søn- og Helligdage, 
da Folkene nu saa godt som alle kender Ugedagene. 
Ved Stationens Oprettelse indførtes Pengetegn af Zink med paastemplet 
Værdi. Fra 1917 kan tillige benyttes de almindelige Kreditsedler, som bruges 
ved Kolonierne paa Vestkysten, samt dansk Skillemønt. 
